

**Азаматтық қызметшілер болып табылатын және ауылдық жерде жұмыс істейтін әлеуметтік қамсыздандыру, мәдениет, спорт саласындағы мамандар лауазымдарының тізбесін айқындау туралы**

Ұлытау облысы Жаңаарқа ауданының әкімдігінің 2023 жылғы 6 желтоқсандағы № 106/02 қаулысы. Ұлытау облысының Әділет департаментінде 2023 жылғы 21 желтоқсанда № 82-20 болып тіркелді

      Қазақстан Республикасының Еңбек кодексінің 18-бабының 2) тармақшасына,139-бабының 9-тармағына және Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы" Заңының 31-бабының 2-тармағына сәйкес, Жаңаарқа ауданының әкімдігі КАУЛЫ ЕТЕДІ:

      1. Азаматтық қызметшілер болып табылатын және ауылдық жерде жұмыс істейтін әлеуметтік қамсыздандыру, мәдениет, спорт саласындағы мамандар лауазымдарының тізбесі осы қаулының қосымшасына сәйкес айқындалсын.

      2. Мыналардың күші жойылды деп танылсын:

      1) Жаңаарқа ауданының әкімдігінің "Азаматтық қызметші болып табылатын және ауылдық жерде жұмыс істейтін әлеуметтік қамсыздандыру, мәдениет, спорт саласындағы мамандар лауазымдарының тізбесін айқындау туралы" 2020 жылғы 21 мамырдағы №53/01 қаулысы (Нормативтік құқықтық актілерді мемлекеттік тіркеу тізілімінде №5848 болып тіркелген);

      2) Жаңаарқа ауданының әкімдігінің "Жаңаарқа ауданы әкімдігінің 2020 жылғы 21 мамырдағы №53/01 "Азаматтық қызметші болып табылатын және ауылдық жерде жұмыс істейтін әлеуметтік қамсыздандыру, білім беру, мәдениет, спорт саласындағы мамандар лауазымдарының тізбесін айқындау туралы" қаулысына өзгерістер енгізу туралы" 2021 жылғы 19 ақпандағы №16/02 қаулысы (Нормативтік құқықтық актілерді мемлекеттік тіркеу тізілімінде №6203 болып тіркелген).

      3. Осы қаулының орындалуын бақылау аудан әкімінің жетекшілік ететін орынбасарына жүктелсін.

      4. Осы қаулы оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Әкім* | *К. Кожукаев* |

      "КЕЛІСІЛДІ"

      Жаңаарқа аудандық мәслихаты

|  |  |
| --- | --- |
|  | Жаңаарқа ауданының әкімдігінің 2023 жылғы 6 желтоқсандағы № 106/02 қаулысына қосымша |

**Азаматтық қызметшілер болып табылатын және ауылдық жерде жұмыс істейтін әлеуметтік қамсыздандыру, мәдениет, спорт саласындағы мамандар лауазымдарының тізбесі**

|  |  |
| --- | --- |
| № | Лауазым атаулары |
| 1. Әлеуметтік қамсыздандыру саласындағы мамандардың лауазымдары: | |
| Басқарушы персонал: | |
| 1. | Аудандық маңызы бар ұйымның құрылымдық бөлімшесі болып табылатын үйде қызмет көрсету бөлімшесінің меңгерушісі |
| Негізгі персонал: | |
| 2. | Әлеуметтік жұмыс жөніндегі консультант |
| 3. | Қарттар мен мүгедектігі бар адамдарға күтім жасау жөніндегі әлеуметтік қызметкер |
| 4. | Арнаулы әлеуметтік қызметтерге қажеттілікті бағалау және айқындау жөніндегі әлеуметтік қызметкер |
| Әкімшілік персонал: | |
| 5. | Бухгалтер |
| 2. Мәдениет саласындағы мамандардың лауазымдары: | |
| Басқарушы персонал: | |
| 1. | Аудандық маңызы бар ММ және МҚК басшысы (директоры) |
| 2. | Аудандық маңызы бар ММ және МҚК басшының (директорының) орынбасары |
| 3. | Аудандық маңызы бар ММ және МҚК сектор басшысы |
| 4. | Ауылдық маңызы бар ММ және МҚК бөлім басшысы |
| 5. | Аудандық маңызы бар ММ және МҚК көркемдік жетекшісі |
| 6. | Аудандық маңызы бар ММ және МҚК әдістемелік кабинет меңгерушісі (басшысы) |
| 7. | Аудандық маңызы бар ММ және МҚК кітапхана меңгерушісі (басшысы) |
| Негізгі персонал: | |
| 8. | Ұжым (үйірме) басшысы |
| 9. | Әкімші (негізгі қызметтер) |
| 10. | Аккомпаниатор |
| 11. | Музейлер қорын есепке алу архивисті |
| 12. | Библиограф |
| 13. | Кітапханашы |
| 14. | Концертмейстр |
| 15. | Дыбыс режиссері |
| 16. | Мәдени ұйымдастырушы (негізгі қызметтер) |
| 17. | Барлық атаудағы әдістемеші (негізгі қызметтер) |
| 18. | Музыкалық жетекші |
| 19. | Редактор (негізгі қызметтер) |
| 20. | Режиссер |
| 21. | Барлық атаудағы суретшілер (негізгі қызметтер) |
| 22. | Хореограф |
| Әкімшілік персонал: | |
| 23. | Бухгалтер |
| 24. | Экономист |
| 25. | Барлық атаудағы мастер |
| 26. | Барлық атаудағы техниктер |
| 27. | Заң кеңесшісі |
| 28. | Бағдарламашы |
| 29. | Инструктор |
| 30. | Дыбыс операторы |
| Қосалқы персонал: | |
| 31. | Жарық аппаратурасы, бейнежазба, дыбыс жазбасы операторы |
| 32. | Іс жүргізуші |
| 3. Спорт саласындағы мамандардың лауазымдары: | |
| Басқарушы персонал: | |
| 1. | Аудандық маңызы бар ММ және МҚК басшысы |
| 2. | Аудандық маңызы бар ММ және МҚК басшысының орынбасары |
| Негізгі персонал: | |
| 3. | Жаттықтырушы-оқытушы |
| 4. | (Мамандырылыған) медициналық бике |
| 5. | (Мамандырылыған) медициналық аға |
| 6. | Әдіскер |
| Әкімшілік персонал: | |
| 7. | Бухгалтер |
| 8. | Экономист |
| 9. | Заңгер |
| 10. | Нұсқаушы (нұсқаушы-спортшыдан басқа) |
| 11. | ММ және МҚК шаруашылық қызмет көрсетумен айналысатын (бюро, гараж, іс-жүргізуші, сақтау камерасы, кеңсе, қазандық, кір жуатын орын, қойма, шаруашылық) құрылымдық бөлімшенің басшысы |
| 12. | Зертханашы |
| 13. | Инженер |
| Қосалқы персонал: | |
| 14. | Іс жүргізуші |

      Аббревиатураны ажырату:

      ММ – мемлекеттік мекеме;

      МҚК – мемлекеттік қазыналық кәсіпорын.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК